polyglot-tagger/wikipedia-language-snippets-filtered huggingface dataset:
Tao amin'ity Kolejy farany ity no nanombohany nanoratra raha nandray anjara tamin'ny gazety nifanaovan'izy samy mpianatra tao izy, ka tamin'izay no nakany ny solon'anarana hoe "Dox" (mifanohitra amin'ny hoe "paradoxe" , hoy izy, no nakany an'io noho izy tsy mba tia "paradoxe" ).
Fa ny fitiavana no azo lazaina ho manan-toerana lehibe indrindra ao amin'ny soratr'i Dox: fitiavana manan-tarehy manokana anefa, fa tsy mba irony rediredim-pitia mitory fangorintsin'ny nofo eo anoloan'ny tiana, fa ny fihetseham-po aman-tsaina eo anoloan'ny tiana sy ny mety ho tiana na ny fitsikerana fihetseham-pom-pitiavana.
Fahizay hono dia samy nanana ny lazany na ny mpanjaka Ralambo teo Ambohidrabiby na ny zanak'Andriana nonina teo Ambohitrakely, koa izany no naha Ambohitrakely ny toerana satria Ambohidrabiby no vohitra lehibe noho izy itoeran' ny mpanjaka Ralambo ary Ambohitrakely kosa dia toerana misy zanak'andriana mahazo manjaka dia ny Andriandoriamanjaka.
Araka ny lovantsofina, ny anaran-tany hoe Ambohitrakely eo avaratr' Ambohidrabiby no nentin' ny mpanjaka Andrianjaka niantsoany ilay toerana hoe Ambohitrakely eroa avaratr' Antananarivo, ary amin' io Ambohitrakely ao Antananarivo io no nametrahan' ny mpanjaka Andriantsitakatrandriana ny zanany tokony hanjaka handimby azy nefa tsy nampanjakainy.
Noho ireo Andriandoriamanjaka nataon-dRalambo ho zanakandriana no ananan' izy ireo zo hiray fatsakana amin-dRalambo sy ny taranany ka tsy misy mahazo mampiasa ny rano amin' io fatsakan-dRalambo io afa-tsy ny andriamanjaka sy ny ankohonany teo Ambohidrabiby ary ireo Andriandoriamanjaka teo Ambohidrabiby sy Fonohasina.
Araka ny lovantsofina dia ny folovohitra sy angaralahy ary mpanompo teo Ambohidrabiby no nihady izany hadivory sy hantsana teo Fonohasina izany fa tsy mba nandray anjara tamin' ny fihadiana izany na iray angady aza ireo Andriandoriamanjaka tompon' io vohitra io, fa izy ireo dia nanana mpanompo maro tokoa.
Saingy amin' ny maha toerana iafenan' ny hasin' andriana sy hasimpanjakana merina an' i Fonohasina dia teo Fonohasina no notenomina ny lamban' andriamanjaka nifandimby taty Imerina hatramin-dRalambo ka hatramin-dRanavalona III, ary teo Fonohasina koa no nalaina ny soherina nilaofan' andriamanjaka rehetra taty Imerina.
Ary ny Andriandoriamanjaka teo Ambohidrabiby sy Fonohasina dia "Ny be lamba" no fiantson' ny olona azy noho izy ireo tsy misaraka amin' ny lamba landy amin' ny fiainany andavanandro ka tafiany ataony rebareba hatramin' ny tany mihintsy izany lamban' andriana izany.
Tamin' ny andron-dRalambo dia nisy tamin' ireo Andriandoriamanjaka no naka tsodrano tamin-dRalambo mba hiakandrefana sy hianatsimo mba hitady zaratany hanjakana ka tonga lasa razana' andriamanjaka tany Imamo sy Ankazobe ary amin' ny faritr' ny Betsileo.
Teo avaratry ny hadivorin' i Fonohasina Avaratra dia nisy hazo midoroboka tokoa ka nokikisan' ny olona mangingina ny vatan' ilay hazo hatao sampy, ka raha nisy rivo-mahery indray andro dia tsy nidaraboka izany hazo izany fa folaka fotsiny ihany ka gaga ny maro, koa nantsoina hoe Ankazomalefaka io toerana nanirian' ny hazo io fahizay.
Teo Ankazomalefaka koa no toerana voalohany niangonan' ny Kristiana amin' ny faritra Ambohidrabiby raha vao nanjaka 10 taona Radama I, izany hoe tany amin' ny taona 1820 fa tato aoriana rehefa nihamaro ireo mpivavaka vao nanapakevitra hamindra ny toerana fivavahana eny Ambohidrabiby tany amin' ny taona 1860.
Teo amin' ny toerana misy io vatomasina io araka ny lovantsofina no nanao joro ny mpanjaka Rabiby alohan' ny hanafihany an' Ankotrokotroka ary ny mpanjaka Ralambo no nanorina io vatomasina io tato aoriana rehefa nametraka ny Andriandoriamanjaka honina teo sy nanorina ny tanànan' i Fonohasina izy.
Rehefa nilamina ny tany dia nanao fizaràn-tany teo Ambohidrabiby renivohim-panjakany ny mpanjaka Ralambo ka ny faritra avaratry ny lapany, ny avara-drova, ny vakin-kady avaratra ary ny ambany avaratr' Ambohidrabiby no zara-tany nomeny ny Andriandoriamanjaka.
Tanàna roa, samy voahodidina hadivory boribory avy, milahatra avaratra-antsinana sy atsimo-andrefana no mitambatra ho Fonohasina ka ilay tanàna eo avaratra-antsinana no Fonohasina Avaratra ary ny tanàna faharoa eo atsimo andrefana no Fonohasina Atsimo.
Ireo misiônera avy amin' ny London Missionary Society no nahomby tamin' ny fampidirana voalohany ny fivavahana kristiana tamin' ny taona 1818 ka ny prôtestantisma izany, na dia efa nitondra ny fivavahana katôlika aza ireo vazaha nandalo taty Madagasikara tamin' ny faramparan' ny taonjato faha-16.
Tamin' ny taona 1968 dia tonga fiangonana iray nomena ny anarana hoe Fiangonan' i Jesoa Kristy eto Madagasikara ny fikambanan' ny fiangonana telo nohavaozina, dia ny Fiangonana Frenjy Malagasy sy ny Fiangonana ara-Pilazantsara eto Madagasika ary ny Fiangonan' i Kristy eto Madagasikara .
Ankehitriny dia mandray anjara lehibe eo amin' ny fiainam-pirenena malagasy ny fivavahana kristiana, na amin' ny lafiny sôsialy na amin' ny fanabeazana na ara-pôlitika, ary tsy manavaka saranga na fiaviana ny fidirana ho mpikambana amin' ny antokom-pinoana izatsy na izaroa.
Ny Fiangonana katôlika rômanina dia tafiditra teto Madagasikara tamin' ny alalan' ireo masoivoho sy misionera frantsay tamin' ny tenantenan' ny taonjato faha-19, nefa tsy nitombo ny isan' ny mpanaraka azy raha tsy tamin' ny fanombohan' ny fanjanahan' ny Frantsay an' i Madagasikara tamin' ny taona 1896.
Voafaritra ny hoalan'i Ungava sy ny detroit-n'ny Hudson ny Quebec any avaratra, voafariry ny hoalan'i Hudson sy ny Ontario any andrefana, ny faritany mizaka-tenan'i Maine, ny New Hampshire, ny Vermont sy New York, ary voafaritran'ny Nouveau Brunswick, ny Terre-Neuve-et-Labrador sy ny golfe ny Saint-Laurent any atsinanana.
Io no volana fahatelo amin' ny fararano any amin' ny ila-bolantany avaratra, fa volana fahatelo amin' ny lohataona kosa any amin' ny ila-bolantany atsimo, ary koa ny volana ririnina voalohany amin' ny ila-bolantany avaratra, fa volana fahavaratra voalohany any amin' ny ila-bolantany atsimo.
Ny atao hoe "fiteny soahily ôfisialy", izay fampiasa ao Kenia sy ao Tanzania ary ao Oganda dia teny soahily atsinanana, ary ny teny soahily tenenina any Oganda sy any amin' ny tapany atsinanan' ny Repoblika Demôkratikan' i Kôngô dia fiteny soahily andrefana.
Ny fiteny soahily dia fiteny banto manana voambolana maro dia maro avy amin' ny fiteny arabo, noho ny fifandraisan' ny mponina tompontany amin' ny Arabo mpivarotra mandalo eo amin' ny morontsirak' i Zanj, misy voambolana avy amin' ny fiteny persana, alemana, pôrtogey, anglisy ary frantsay koa ao amin' ny fiteny soahily.
Ny nahatonga izany dia izao: Rabiby, mpanjaka arabo teo Ambohidrabiby sy ny taranany teo no tena nampiroborobo ny fanenomana ny landy avy amin'ny bibin-dandy sy ny rongony taty Imerina fa tao alohan'izany dia landy azo avy amin'ny ala sy landy sovazy no notenomin'ny olona.
Ary tamin'i Ralambo nandova an-dRabiby sy Andriamanelo dia hoy i Ralambo tamin'ireo Andriandoriamanjaka: " Tsy misy mitafy jaky amin'izao tany izao afatsy ianareo sy ny taranakareo ary ny andriamanjaka, ary ianareo sy ny zanakamamparanareo no mpanenona ny lamban'andriamanjaka mifandimby ka tsy andriana manjaka raha tsy mitafy ny lamba tenominareo".
Nanomboka tamin'i Ralambo ka hatramin'i Ranavalona III dia ny Andriandoriamanjaka teo Ambohidrabiby sy Fonohasina (eo amin'ny tehezana avaratra antsinanan'ny vohitr'Ambohidrabiby) no mpanenona ny lamban'andriamanjaka taty Imerina sy angalana ny soherina ilaofan'ny andriamanjaka sy ny ankohonany.
Tamin'ny fiandohan'ny taonjato faha-19 anefa dia tafaray Imerina sy Imamo ka noho ilay fadifady hoe izay mamelona tsy mamono dia Imamo no mamelona ny zana-dandy fa ny Andriandoriamanjaka teo Ambohidrabiby sy Fonohasina kosa no nahadro sy nanasina ary nanenona ireo landy hanaovana ny lamban'andriamanjaka.
Tamin'Andrianampoinimerina kosa dia any Mahitsy no nompiana ny landy satria tsy mety raha sady mamelona no mamono azy, Miadanimerina no mamoly landy; ny Andrianamboninolona, Andriandranando sy Zanadralambo dia isan'ny mpamoly, mpanasina ary mpandrongo firaka ny landin'andriamanjaka raha ny Andriandoriamanjaka ihany no nanao izany teo aloha.
Anarana fotsiny ihany ny lambamena fa mety ho volonkazo ny lokony, mety ho fotsy na mavo na mena mihitsy, angamba noho izy mivadika mena rehefa ela namonosana razana no nahatonga ny anarany hoe lambamena (marihana moa fa ny mena tamin'ny Malagasy taloha dia somary miloko volontany mifangaro loko mena).
Tamin' ny taona 2009 dia niisa 46 tapitrisa ny mponina tao aminy ka manahatonga azy ho firenena faha-29 be mponina indrindra eo anivon' izao tontolo izao, anisan’ ireo firenena manana mponina kely hakitroka indrindra any Eorôpa anefa i Espaina.
Hatramin' izay dia lasa haiady fanao eran' i Madagasikara ny moraingy, indrindra any amin' ny faritra amorontsiraka, sady koa niely nankany amin' ireo nosy hafa aty amin' ny Ranomasimbe Indiana toa an' i La Réunion sy i Maiôty sy i Kômôro sy i Seisely ary i Maorisy.
Araka ny fikarohana amin' izao fotoana izao dia mety avy amin' ny haiady atao hoe tomoi an' ny Maley ny moraingy malagasy ka nandritra ny nidiran' ny mponinana teto Madagasikara, indrindra tamin' ny fifindrà-monin' ny Aostrôneziana avy any Malezia sy Indônezia sns.
Ary voatery najanony io rôbôny io noho ny tsikera sy ny hataka nataon'ny mpikambana avy any amin'ny wikibolana hafa, noho ny tsifanajana ny zom-pamrona (tamin'ny alalan'ny fandikana votoatiny avy any amin'ny wiki hafa tsy nahazoana alalana) ; nisy lahatsoratra valo arivo tany ho any no nofafana noho ny tsifanajana ny zom-pamorona.
Betsaka ny fandraisana anjaran' ny tanànan' i Môsikao ao amin' ny tantaran' ny Rosia: Renivohitra ny Grand-Duché-n' i Môsikao izy, ary lasa renivohitra ny Empira Rosiana; nafindran' i Pierre le Grand tany Saint-Petersbourg ny renivohitra; very lanja ny tanànan' i Môsikao hatramin' ny taona 1918; Lasa renivohitry ny Firaisana Sôvietika i Môsikao tamin' ny taona 1918.
Ary ny lovantsofina fahatelo dia milaza fa nisy lehilahy efa azon-taona narary teny ampandehanana ka nisy hazo naniry teo ary naka aina teo izy kinanjo maty teo izy ka niova ho Ambodifahitra ny anaran' io tanàna io raha "Soalazaina" izany tany aloha.
I Kôtidivoara na Repoblikan' i Kôtidivoara dia firenena any Afrika Andrefana ao amin' ny Vondrona Afrikanina, izay izay manana morontsiraka ao amin' ny Hoalan' i Ginea sy ao amin' ny Ranomasimbe Atlantika, izay manana velaran-tany mirefy 322 462 km².
Misy aloha ny refôrma eo amin'ny fampiasana soratra silabika ; tsy fônetika intsony sy dikany ; ny soratra miarak'aminy kana mampandray an-tsoratra ny teny japônezy ; afatsy ny zavatra gramatikaly monosilabika , ny fehezanteny japonezy mety afaka raisana an-soratra raha manarak'aminy didy tsotra.
Ny renivohi-paritra dia i Miarinarivo, ary ny isa-mponina dia misy any amin' ny 643 000 any ho any tamin' ny 2004, isy no faritany kely indrindra any Madagasikara miaraka amin' ny velarantany 6 993 , ary izy no be hakitroky ny mponina indrindra ao aorian' ny faritra Analamanga.
Ny vohon' ny tanin’ ilay firenena dia be tendrombohitra (mamakivaky ilay ny firenena ny tendrombohitra amin' ny sakany, avy any andrefana ka hatrany atsinanana) ary ny faritra misy ala dia andalovan' ny renirano maro izay midina avy any an-tendrombohitra mankany an-dranomasina.
Ny voatabia dia zavamaniry volena na maniry isan-taona izay mandady marindrano na manaroka miakatra, karazana voninkazo voasokajy ho isan' ny bozaka ao amin' ny fianankavian' ny solanaceae, avy any amin' ny faritra avaratra andrefana any Amerika Atsimo, ambolena hahazoana voany.
Toy ny Tranovola dia lapa hazo i Manjakamiadana (tsara ho marihina fa fady tamin' izany fotoana izany ny manangana trano tany na vato teto Antananarivo!) ary na dia vahiny aza ny mpitarika ny fanorenana dia ny tompon-tany ihany no manapaka ny tokony ho atao sy manatanteraka an-davany sy an-tsakany ny ventin-draharaha.
Voalaza ary fa ny fitondrana an' i Volamahitsy (ilay andry lehibe nizaka ny trano tao ampovoany, izay nihoatra ny 40 m ny haavony ary 1 m ny savaivon' ny vodiny) hatrany amin' ny ala any atsinanana dia nitaky ny fikelezan' ainan' ny vatandahy miisa 5 arivo.
Hatramin' ny andron-dRanavalona II dia tao no nitahirizana an' i Manjakatsiroa izay sampim-mpanjakana nitokisan' Andrianampoinimerina fatratra, ary hatramin' izao dia mbola hita eo anolohan' ny trano ny tsangambaton' Ikodoka, mpiady maheri-fon' Andrianampoinimerina, natao hiaro ny sampy.
Io Besakana io anefa dia nanolo trano iray hafa, efa nampitondraina indrindra koa ny anarana hoe Besakana, najoron' Andrianjaka, ary araka ny lovan-tsofina dia tao no nanaovana ny soron' i Trimofoloalina mba hamerenana ny hasin' Andriamasinavalona rehefa afaka soamantsara tamin' ny fitazoman-janany an-keriny azy tany Ambohitratrimo ny mpanjaka.
Ankoatra an' io dia mbola eo ireo vavahady maro misy vato boribory lehibe, ary koa ny Vatomasina fisehoan' andriana teo Andohalo izay tsy nananan' ny Frantsay haja ka nopotehiny tsotra izao na dia rakitra faran' izay masina sy saro-bidy ho an' ny Merina ary vavolombelon' ny tantara aza.
Ny lohataona dia manomboka amin' ny faran' ny volana Martsa hatramin' ny volana Mey, ny fahavaratra dia avy amin' ny Mey hatramin' ny Septambra, ny fararano dia Septambra hatramin' ny Novambra ary ny ririnina dia manomboka amin' ny Novambra hatramin' ny fisasahan' ny volana Martsa.
Ny Rômana izay efa zatra ny mandray ho olona sy manao ho andriamanitra ny zavatra rehetra izay sarotra aminy ny manazava azy, dia nametraka ny andriamanitra "tsara" amin' ny lafiny iray ary ny andriamanitra "ratsy" amin' ny lafiny ilany, ary nanao izay haha eo ambany fiarovan' ny voalohany, mba hiarovana ny tenany amin' ny faharoa.
Araka izany, ao amin' io tetiandro rômana io, ny volana efetra voalohany amin' ny taona ihany no mifandray amin' ny andriamanitra mpiaro, ka ny telo amin' izy ireo dia andriamanibavy: ny Martius natokana ho an' ny andriamanitra rômana Marsa, ny Aprilis ho an' i Afrôdita, ny Maius ho fanomezam-boninahitra an' i Maia, ny Iunius ho fanomezam-boninahitra an' i Jonô.
Tamin' ny Andro Antenatenany, ny firenena kristiana rehetra dia nampiasa ny tetiandro joliana ary manomboka ny fanisana ny taona amin' ny fety ara-pivavahana lehibe iray, dia ny 25 Desambra , 25 Marsa na amin' ny Paska koa aza toy ny tany amin' ny faritra frantsay sasany.
Ny repoblika dia endrika fitondram-panjakana tsy manana mpanjaka ho mpitondra ny firenena, fomba fandaminana ny firenena ampiasan' ny solontenam-bahoaka ny fahefana, izay amin' ny ankapobeny nofidin' ny olom-pirenena, ary ny maha filoham-panjakana dia tsy ifandovana ary tsy ny filoham-panjakana irery no mitana ny fahefana.
Na dia tsy ara-dalàna aza dia tsy ao amin’ ny Vondrona Eorôpeana ny ampahan-tany torka sady tsy tafiditra ao amin’ ny fivondronana ara-toekarena, ara-bola, ara-ketra na ara-padintseranana, ary tsy isan’ ny Erana Schengen izay ikambanan’ ny Repoblikan' i Kipra.
Nanaiky izany paika izany ny 65 %n’ ny Kipriôta torka satria izany dia ahafahany mahazo fizakan-tena ao amin’ ny fitondrana kipriôta, sady manokatra "tsipika maitso", nefa nanda izany ny 75 %n’ ny mpifidy kipriôta grika satria mametra ho 33 % ny isan’ ny mpitsoa-ponenana mahazo alalana hody any aminy sy hitondra ny fananany mody izany.
Atao hoe Repoblika Torkan' i Kiprosy Avaratra na Repoblika Torkan' i Kipra Avaratra na Repoblika Torkan' i Sipra Avaratra koa izy amin' ny teny malagasy, fa Kuzey Kıbrıs Türk Cumhuriyeti kosa i Kiprosy Avaratra amin' ny teny torka, ary amin' ny teny grika ankehitriny.
Noho izany, ny angôvo lanin'ny tan dia 3 850 zettajoule ; raha oharina amin'ny angôvo vokatra amin'ny sasany 3 ZJ no alain'ny fôtôsentezy, 2,2 ZJ no alain'ny rivotra, 0,5 ZJ no vokatry ny olombelona ary 0,06 amin'io no anjaran'ny aratra.
Niasa avy tao amin' ny toby tao Ihosy ny miaramilan' ny Merina, izay niezaka ny hametraka ny heriny tamin' ny Bara tamin' ny alalan' ny fanomezana fanohanana ireo mpanjaka bara matanjaka kokoa amin' ireo mpifanandrina aminy amin' ny ezaka hitazomana ny fiarahana amin' ireo mpitarika matanjaka afaka mifehy ny Bara amin' ny faritany tsy azon' ny Merina.
Na dia eo aza ny fiparitahan' ny fahefan' ny Bara, tamin' ny fiafaran' ny taonjato faha-19, ny Zafimanely misy andriana mitondra, na dia nitsitokotoko, dia anisan' ny hery pôlitika matanjaka indrindra teto amin' ny Nosy, nifandraidraika amin' ny an' ny Sakalava sy ny an' ny Merina.
Niorina mafy ny fahefan' ny Zafimanely taorian' ny nahafatesan' ilay andriana mahafaly tamin' ny taona 1653, saingy ny fifaninanana sy ny hambompo no nitarika ireo olom-baovao ireo hirotsaka amin’ ny ady fitondrana hatramin' ny taona 1680 tany ho any, ka nanakorontana be ny fiainana tao amin' ny faritanin' ny Bara .
Taorian' ny nandresen' ny Frantsay an' i Madagasikara dia niezaka mafy ny hametraka fahefana tao amin' ny faritanin' ny Bara ny Frantsay, niaraka tamin' ny fikomiana matetika nataon' ny Bara teo anelanelan' ny Jona 1897 sy ny fitroarana faobe tany atsimo tamin' ny taona 1904 sy1905.
Toy izao ny mamaritra ny faritany Bara, izay natsoina hoe Ibara tany aloha: avy ao avaratra ny reniranon’ i Zomandao sy Mangoky avaratra; avy ao andrefana ny havoanan' Analavelona; avy ao atsimo ny reniranon’ i Onilahy sy Mangoky atsimo; ary avy ao atsinanana, ny reniranon’ Itomampy .
Ny Repoblikan' i Kipra na Repoblikan' i Sipra na Repoblikan' i Kiprôsy dia firenena mpikambana amin' ny Vondrona Eorôpeanina, ao amin ny ilany atsinanan' ny Ranomasina Mediteranea, ery ampitan’ ny morontsirak’ i Torkia sy Siria ary Libàna.
Resin-dRalambo anefa i Andrianafovaratra mpanjakan' Ambohitraivo koa ho fanamarihana izany dia Ambohimalazabe izay toerana eo avaratr' Ambohitraivo no nofinidin-dRalambo honenan' Andriantompokoindrindra zanany lahimatoa sy Ravaomasina, ary Ambohitraivo eo atsimo kosa dia novain'dRalambo ho Imerikasinina no anarany.
Teo Ambohimalaza kosa: amin' ny ilany andrefan' Ambohimalaza no nonina ny taranak' Andriantompokoindrindra ka ny ilany avaratra no an' ny tarana-dRatompoinandriana sy Andriandambo, lahimatoa sy lahiaivon' Andriantompokoindrindra ary ny ilany atsimo kosa no an' ny taranak' Andriamahatsiravina zanaka faralahin' Andriantompokoindrindra.
Misy lovantsofina aza milaza fa ireo taranak' Andriantompokoindrindra monina amin' ny io avaratra io dia Andriamasinavalona sy Zazamarolahy ny firazanany Araka izany, noporofoin' Andriantompokoindrindra fa ny andriana dia mianavaratra hatrany ary ny avo razana no monina amin' ny avaratra indrindra eo amin' ny vohitra.
Ny sakan' ny trano akaikin' ny varavarambe no sakany atsimo ka ny tany manoloana izany no atsimon' ny lapa, atsimon-drova sy atsimom-bohitra ary ny sakany lavitra ny varavarambe mifanohitra amin' ny sakany atsimo no sakany avaratra ka ny tany rehetra manoloana izany no avara-dapa, avara-drova sy avara-bohitra.
Ny avaradapa, ny avaradrova, ny vaki-kady avaratra ary ny ambany avaratr' Ambohidrabiby dia nomen-dRalambo ny Andriandoriamanjaka, zafin' ny mpanjaka Rabiby sy Ramaintsoakanjo, ireo Andriandoriamanjaka moa dia nataondRalambo ho zanakandriana mahazo manjaka ny firazanany no mpanolotsainy rahateo.
Ao androva koa no misy ireo fasan' andriana mitandahatra avaratra-atsimo ka ny fasan'i Rasendrasoa vadiben' Andrianampoinimerina sy mianakavy no avaratra indrindra, ny fasan-dRabiby mivady sy Andriandambotanimanjaka no eo afovoany ary ny fasan-dRalambo mivady no eo atsimo.
Nalain' Andriatsitakatrandriana indray io tanànan' Andriamborona teo ambony avaratra io sady nanorenany rova dia ny rovan' Ambohimanga ankehitrio, fa Andriamborona kosa dia naverin' Andriatsitakatrandriana honina eo atsimon' ny rova dia ao Mahazaza ihany.
Eo avaratry Mahandrihono kosa ny lapa Fandriampahalemana an' ny mpanjaka Ranavalona I sy ireo mpanjaka nandimby azy ary milahatra amin'ny lapa Fandriampahalemana eo avaratra andrefan' ny Mahandrihono ny lapa Tranofitaratra an' ny Praiminisitra.
Rehefa nifanaraka sy nifampizaodahy ny mpanjaka Andriamanelo sy Andriandranandobe lehiben' ny fianakaviana andriana tonga taty Imerina tamin’ny faran' ny taonjato faha-16, dia napetrak' Andriamanelo teo antampon' Ambohibe i Andriandranandobe ary tsy noetsehin-dRalambo teo intsony izy.
Teo Antananarivo hatrany dia Andrianjaka no nanorina fasana voalohany tao an-drova ka ireo mpanjaka nandimby azy izay nanorimpasana teo dia nanao ny azy ireo teo avaratry ny fasan' ny mpanjaka nialohavany, ireo no fasana fito miandalana ka amin' izany,ny fasana tranainy indrindra no atsimo indrindra.
Na dia tsy nilahatra tamin' ireo fasana fito miandalana ireo aza ny fasan' ny mpanjaka lahy sy vavin' i Madagasikara tamin' ny taonjato faha-19 dia milahatra manao avaratra atsimo izy ireo ka ny fasan' ny lahy no eo avaratra ary ny fasan' ny vavy no atsimo.
Ao anatin' ny rova dia misy fasana efatra mitandahatra avaratra-atsimo ka ny avaratra indrindra dia ny an' ny Zazamarolahy taranak' i Ralainanahary, manaraka izany ny fasan' ireo Andriamasinavalona, ary farany eo atsimo indrindra dia ny fasan' ireo Andriana diso.
Nihalehibe hatrany hono ny fanjakan-dRalambo ary ireo mpanjaka nandimby azy moa dia nanao ho toy ny fanilo mihitsy io teny hoe "Imerina" io ka isaiky ny nisy vohitra resiny dia satriny ny nanisy hoe "Imerina" amin' ny anaran' ireny vohitra ireny, indrindra raha fandresena lehibe izany.
Avo rahateo moa ilay toerana nitaninany andro ka tapaka teo ny heviny fa "Imerina" no hataony anaran' ny faritry ny fanjakany ary ny vahoakany tsy ankanavaka, na andriana na hova na andevo dia antsoiny hoe "Ambaniandro" fa izy Ralambo ihany no "Amboniandro".
Nefa ny foko hafa, indrindra ny any anindrana, dia mbola nampiasa hatrany ny teny hoe "Ankova" hiantsoany an' Imerina, ary "Amboalambo" no niantsoan' ireo foko ireo ny mponina taty Imerina satria tsy laitrany ny mpanjaka Ralambo izay naharesy ny Sihanaka sy Bezanozano sy Sakalava ka nataony izany "Amboalambo" izany ho toy ny fanozonana an-dRalambo sy ny vahoakany.
Ny mpanjakan' Imerina tao aorian-dRalambo moa dia tsy nitsahatra nanitatra an' Imerina ka isan' izany Andrianampoinimerina ka lasa valo toko mihitsy ilay Imerina teo Ambohidrabiby fahizay dia: Avaradrano, Atsimondrano, Ambodirano, Vakiniadiana, Marovatana, Vakinimananara, Vakinisisaony ary Vonizongo.
I Kônfosiosy (fiteny sinoa: ; pinyin: Kǒng zǐ; Wade-Giles: K'ung-tzu, fiteny mandarina: ; pinyin: Kǒng Fūzǐ; Wade-Giles: K'ung-fu-tzu), na "Tompo Kong", dia filôzôfy sinoa teraka tamin' ny 551 tal.
Any atsimo-andrefan' i Mindanao no ahitana ireo nosin' i Sulu toa an' i Basila, i Jolo ary i Tawi Tawi; akaikin' i Bôrneô no misy azy ireo ary ireo nosy ireo dia itoeran' ny vondrona isilamista mpampihorohoro Abu Sayyaf.
Mandritra izany fotoana izany, ny fielezan' ny finoana silamo tamin' ny alalan' ny varotra sy ny fampielezam-pinoana, sahala amin' ny kristianisma, izay nentin' ny mpivarotra sy misiônera tany amin' iny faritra iny; ny Arabo dia tonga tao Mindanao tamin' ny taonjato faha-14.
Talohan’ ny nahatongavan’ i Magellan, maro ny fanjakana nisy tao Filipina, ohatra amin' izany ilay fanjakana bodistan’ i Butuan, ny fanjakan’ i Tondo ary Maysapan, fanjakana natanjaka sy nanan-karena nanomboka tamin’ ny taonjato faha-10, na ny soltanata mozilmanan’ i Sulu, Mainila, Magindanao ary Lanao.
I Filipina dia mpikambana mpanorina ao amin' ny Fikambanan' ny Firenena ao Azia Atsimo-Andrefana sady mpandray anjara mavitrika amin' ny fiaraha-miasa ara-toekarena any Azia-Pasifika ihany koa, mpikambana ao amin' ny Vondron' ny 24 ary iray amin' ireo firenena 51 nanorina ny Firenena Mikambana tamin' ny 24 Oktobra 1945.
Ny fanalan’i Jack taloha dia nave nosokirina misy labozia ao anatiny mba hitadidiavana ny anganon’i Jack-o’-lantern, izay lehilahy voaheloka tsy hiaina na any amin’ny paradisa na any amin’ny helo, fa mirenireny an-tany mandrakizay miaraka amin’ny fanalan’ny naveny.
Amin’ ny Halôhinina dia maro ny vakoka ataon’ ny olona, ohatra ny “trick-or-treating”, lanonana anaovana akanjo manafina endrika , fisokirana voatavo, fijerena karazana kermesy mampihorohoro sy fidirana anatin’ ny trano mampatahotra, fihainoana tantara mampivarahontsana, ary fijerena horonantsary mampatahotra.
Ny anarana Halôhinina avy amin’ny anarana “All Hallows Eve”, midika hoe “ny arivan’ny olomasina”, izany hoe, ny ariva alohan’ny fetin’ny Olomasina (hallow avy amin’ny teny fahagola anglisy holy :masina, all : rehetra, sy eve avy amin’ny teny “evening”, na ariva).